**OBRAZLOŽENJE FINANCIJSKOG PLANA ZA 2022. GODINU S PROJEKCIJAMA ZA RAZDOBLJE 2023. – 2024. GODINE**

**DOMA ZA STARIJE I NEMOĆNE KOPRIVNICA**

1. **UVOD**

Dom za starije i nemoćne osobe Koprivnica (daljnjem tekstu: Dom) je ustanova socijalne skrbi koja pruža skrb izvan vlastite obitelji starijim i nemoćnim osobama kojima je zbog trajnih promjena u zdravstvenom stanju prijeko potrebna stalna pomoć i njega druge osobe.

U cilju unapređenja kvalitete života starijih osoba a sukladno potrebama i zahtjevima sadašnjih i budućih korisnika, Dom će u skladu s materijalnim mogućnostima u narednom razdoblju nastaviti razvijati institucionalnu i izvaninstitucionalnu skrb.

Uz osnovnu uslugu smještaja, skrbi i zbrinjavanja osoba starije životne dobi, a kao odgovor na potrebe lokalne zajednice, Dom pruža podršku Klubu za starije osobe „Mariška“ kojemu je sjedište u prostoru Doma. Klub pruža usluge izvaninstitucionalne skrbi osobama starije životne dobi što tim osobama osigurava njihov dulji boravak u vlastitom okruženju.

U okviru svoje osnovne djelatnosti Dom (u manjem opsegu) obavlja i poslove pripreme obroka (ručka) za starije i nemoćne osobe koji nisu na smještaju u Domu.

Dom ima 81 stalno zaposlenih radnika. Povremeno se zapošljavaju radnici na određeno vrijeme kao zamjena za osobe na bolovanju, porodiljskom dopustu ili zbog povećanog obima poslova.

1. **PROGRAMI, PRIORITETI I CILJEVI RADA**

Programi i aktivnosti Doma provode se sukladno zakonskim i podzakonskim aktima: Zakonom o socijalnoj skrbi (NN 157/13, 152/14, 99/15, 52/16, 16/17,130/17, 98/19, 64/20 i 138/20), Pravilnikom o minimalnim uvjetima za pružanje socijalnih usluga (NN 40/14, 66/15, 56/20 i 28/21), Pravilnikom o standardima kvalitete socijalnih usluga (NN 143/14).

Financijskim planom sredstva su planirana za provođenje brige o starijim osobama putem programa: Zakonski standard  koji je određen Odlukom o minimalnim financijskim standardima, kriterijima i mjerilima za decentralizirano financiranje domova za starije i nemoćne osobe; te za provođenje programa: Iznad zakonskog standarda.Sredstva iznad zakonskog standarda koriste se prema Pravilniku o načinu korištenja vlastitih sredstava.

U 2022. godini prioritet Doma je pružanje usluga institucionalne skrbi za starije i teško bolesne odrasle osobe.

Opći cilj za iduće trogodišnje razdoblje je daljnji razvoj i unapređivanje osnovne djelatnosti Doma kroz realizaciju tri posebna cilja:

- podizanje kvalitete skrbi za korisnike, u skladu sa zahtjevima i standardima kvalitete,

- rekonstrukcija i proširenje tavanskog prostora u prostor za izolaciju,

- razvoj i širenje izvaninstitucionalnih usluga.

1. **ISHODIŠTA I POKAZATELJI NA KOJIMA SE TEMELJE IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Financijski plan Doma za starije i nemoćne osobe Koprivnica za 2022. s projekcijama za 2023.-2024. godinu (u daljnjem tekstu: Plan) izrađen je prema metodologiji propisanoj Zakonom o proračunu te na osnovu Uputa za izradu Proračuna Koprivničko-križevačke županije za 2022. godinu i projekcija za 2023. i 2024. godinu, KLASA: 400-06/21-01/15; URBROJ: 2137/1-03-01-21-1 od 17.09.2021. godine.

Zakonom je definirano da se Plan donosi na trećoj razini ekonomske klasifikacije, odnosno razini podskupine, a projekcije se usvajaju na drugoj razini ekonomske klasifikacije.

Plan se sastoji od općeg i posebnog dijela.

**Opći dio**

Opći dio Plana sastoji se od Računa prihoda i rashoda i Računa financiranja.

U Računu prihoda i rashoda iskazani su prihodi poslovanja i prihodi od prodaje nefinancijske imovine te rashodi poslovanja i rashodi za nabavu nefinancijske imovine.

Ukupni prihodi za 2022. godinu u iznosu od 17.263.245 kuna sastoje se od prihoda poslovanja u iznosu od 17.243.245 kuna i od prihoda od prodaje nefinancijske imovine u iznosu od 20.000 kuna.

Decentralizirana sredstva za 2022. godinu planirana su na razini ove 2021. godine, s tim da je planiran veći rast prihoda od dodatnog udjela u dohotku od prihoda od pomoći izravnanja u 2022., ali i u 2023. i 2024. godini.

Za 2022. godinu planirana su decentralizirana sredstva u iznosu od 6.227.245 kuna.

Ukupni rashodi u iznosu od 17.213.245 kuna sastoje se od rashoda poslovanja u iznosu od 16.957.245 kuna i od rashoda za nabavu nefinancijske imovine u iznosu od 256.000 kuna.

Rashodi koji su sadržani u projekcijama za 2023. i 2024. godinu također su povećani zbog povećanja decentraliziranih sredstava za svaku godinu.

**Posebni dio**

U posebnom dijelu prikazujemo prihode po izvorima financiranja, programima, aktivnostima, funkcijskoj klasifikaciji i po ekonomskim klasifikacijama.

Plan prihoda Doma za starije i nemoćne osobe Koprivnica za 2022. godinu sadrži planirane prihode u iznosu od 17.263.245 kuna, a sastoje se od prihoda poslovanja u iznosu od 17.243.245 kuna i od prihoda od prodaje nefinancijske imovine u iznosu od 20.000 kuna.

Prihodi za Razred/Skupina 63 Pomoći iz inozemstva i od subjekata unutar općeg proračuna iznose 1.000 kuna a odnose se na tekuće pomoći u slučaju zapošljavanja vježbenika.

Prihodi za Razred/Skupina 64 Prihodi od imovine iznose 500 kuna a odnose se na kamate na depozite po viđenju.

Prihodi za Razred/Skupina 65 Prihodi od upravnih i administrativnih pristojbi, pristojbi po posebnim propisima i naknada iznose 10.548.500 kuna, a odnose se na iznos koji  plaćaju korisnici ili njihovi obveznici plaćanja, kao i plaćanje smještaja od strane Ministarstva rada, mirovinskoga sustava, obitelji i socijalne politike, prema rješenju Centra za socijalnu skrb u iznosu od 10.498.000 kuna, kao prihodi s naslova osiguranja, refundacija štete i totalne štete u iznosu od 50.000 kuna te ostali nespomenuti prihodi u iznosu od 500 kuna. Potrebno je napomenuti da su prihodi koji se naplaćuju od korisnika povećani u odnosu na 2021. godinu iz razloga povećanja cijena smještaja i cijena dodatnih usluga od 01.01.2022. godine.

Prihodi za Razred/Skupina 66 Prihodi od prodaje proizvoda i robe te pruženih usluga i prihodi od donacija u iznosu od 265.000 kuna, planiraju se prema postojećim ugovorima o najmu prostora i realiziranim prihodima u prethodnoj godini. Sastoje se od Prihoda od prodaje proizvoda i robe u iznosu do 1.000 kuna, Prihoda od pruženih usluga u iznosu od 249.000 kuna, Prihoda od tekućih donacija u iznosu od 5.000 kuna i Prihoda od kapitalnih donacija u iznosu od 10.000 kuna.

Prihodi iz nadležnog proračuna i od HZZO-a temeljem ugovornih obveza odnosno Razred/Skupina 67 iznose 6.427.245,00 kuna, a odnose se na Prihode iz nadležnog proračuna za financiranje rashoda poslovanja. U navedenom iznosu sadržan je i iznos od 200.000 kuna koji predstavlja sredstva županije u iznad zakonskom standardu.

Kazne, upravne mjere i ostali prihodi, odnosno Razred/Skupina 68 u iznosu od 1.000 kuna odnose se na eventualne naplate kazni za neizvršavanje ugovora iz područja nabave.

Prihodi od prodaje nefinancijske imovine u Razredu/Skupini 72 iznose 20.000 kuna a odnose se na Prihode od prodaje postrojenja i opreme u iznosu od 5.000 kuna i od Prihoda od prodaje prijevoznih sredstava u iznosu od 15.000 kuna.

Prema gore navedenom, prihodi iz zakonskog standarda iznose 16.727.245 kuna, a prihodi Iznad zakonskog standarda iznose 536.000 kuna.

Prijedlog plana rashoda Doma za starije i nemoćne osobe Koprivnica za 2022. godinu sadrži planirane rashode u iznosu od 17.213.245 kuna.

Ukupni rashodi dijele se na:

Rashodi poslovanja koji se odnose na:

• Razred/Skupina 31 Rashodi za zaposlene

* Podskupina 311 Plaća (Bruto)
* Podskupina 312 Ostali rashodi za zaposlene
* Podskupina 313 Doprinosi na plaće

• Razred/Skupina 32 Materijalni rashodi

o Podskupina 321 Naknade troškova zaposlenima

o Podskupina 322 Rashodi za materijal i energiju

o Podskupina 323 Rashodi za usluge

o Podskupina 329 Ostali nespomenuti rashodi poslovanja

• Razred/Skupina 34 Financijski rashodi

o Podskupina 343 Ostali financijski rashodi

* Razred/Skupina 37 Naknada građanima i kućanstvima na temelju osiguranja i druge naknade

o Podskupina 372 Ostale naknade građanima i kućanstvima iz proračuna

• Razred/Skupina 38 Ostali rashodi

o Podskupina 383 Kazne, penali i naknade štete

Rashodi za nabavu nefinancijske imovine koji se odnose na:

• Razred/Skupina 42 Rashodi za nabavu proizvedene dugotrajne imovine

o Podskupina 422 Postrojenja i oprema

o Podskupina 426 Nematerijalna proizvedena imovina

* Razred/Skupina 43 Rashodi za nabavu plemenitih metala i ostalih pohranjenih vrijednosti

o Podskupina 431 Plemeniti metali i ostale pohranjene vrijednosti

**Program: Zakonski standard**

 U okviru programa zakonskog standarda provodi se Aktivnost Administracija i upravljanje i Kapitalni projekt Opremanje Doma u ukupnom iznosu od 16.677.245 kuna.

Administracija i upravljanje podrazumijeva slijedeće rashode:

Razred/Skupina 31 Rashodi za zaposlene - u iznosu od 10.086.745 kuna

Ukupni planirani rashodi za zaposlene uključuju plaće za redovan rad, plaće za prekovremeni rad, plaće za posebne uvjete rada, ostale rashode za zaposlene (jubilarne nagrade, božićnica, darovi za djecu, otpremnine, naknade za bolest, invalidnost i smrtni slučaj, regres za godišnji odmor te ostale nenavedene rashode za zaposlene) i doprinose na plaću.

Razred/Skupina 32 Materijalni rashodi – u iznosu od 6.369.500 kuna

* Podskupina 321 Naknade troškova zaposlenima – u iznosu od 410.500 kuna Naknade troškova radnicima podrazumijevaju rashode za službena putovanja, naknade radnicima za prijevoz na posao i s posla, seminare, savjetovanja, tečajeve te stručne ispite.

• Podskupina 322 Rashodi za materijal i energiju – u iznosu od 4.473.000 kuna

Rashodi za materijal i energiju uključuje planirane rashode za Odjeljke:

3221 Uredski materijal i ostali materijalni rashodi - koji su planirani u iznosu od 600.000 kuna, odnose se na troškove uredskog materijala, literature, materijala i sredstava za čišćenje i održavanje te materijala za higijenske potrebe i njegu. U odnosu na prethodne godine, povećan je iznos materijala za higijenske potrebe i njegu iz razloga što je tu planirana nabava jednokratne zaštitne opreme (rukavice, maske, jednokratna zaštitna odjela, mantili)

3222 Materijal i sirovine - odnosi se na planirane rashode u iznosu od 2.190.000 kuna (pomoćni i sanitetski materijal, namirnice, lijekovi i ostali materijal i sirovine). Najveći iznos rashoda odnosi se na namirnice u iznosu od 2.100.000 kuna, a planiran je na temelju normativa, potrošnje prethodnih godina i najavljenih povećanja cijena

3223 Energija – planirana vrijednost je 1.520.000 kuna odnosi se na rashode za električnu energiju, plin te za motorni benzin i dizel gorivo

3224 Materijal i dijelovi za tekuće i investicijsko održavanje – iznos 58.000 kuna podrazumijeva rashode za materijal i dijelove za građevinski objekt, opremu te prijevozna sredstva

3225 Sitni inventar i auto gume – iznos procijenjen na 40.000 kuna

3227 Službena, radna i zaštitna odjeća i obuća – iznos procijenjen na 65.000 kuna

• Podskupina 323 Rashodi za usluge – u iznosu od 1.256.000 kuna

Rashodi za usluge uključuje planirane troškove za Odjeljke:

3231 Usluge telefona, pošte i prijevoza – iznos od 55.000 kuna

3232 Usluge tekućeg i investicijskog održavanja – iznos od 398.000 kuna odnosi se na usluge održavanja postrojenja i opreme, održavanje prijevoznih sredstava, građevinskog objekta, kao i hitnih intervencija u iznosu od 150.000 kuna

3233 Usluge promidžbe i informiranja – iznos od 12.000 kuna

3234 Komunalne usluge – iznos od 487.000 kuna odnosi se na troškove opskrbe vodom, iznos i odvoz smeća, deratizacija i dezinsekcija, dimnjačarske i ekološke usluge te ostale komunalne usluge

3235 Zakupnine i najamnine – iznos od 6.000 kuna procijenjen je za pokrivanje rashoda za licence i ostale najamnine i zakupnine

3236 Zdravstvene i veterinarske usluge – iznos od 69.000 kuna uključuje rashode za obvezne i preventivne preglede zaposlenika i laboratorijske usluge

3237 Intelektualne i osobne usluge – iznos 101.000 kuna odnosi se na procijenjene rashode za autorske honorare, ugovore o djelu, usluge odvjetnika i pravnog savjetnika, geodetsko-katastarske usluge, usluge agencija, studentskog servisa te ostale intelektualne usluge

3238 Računalne usluge – iznos od 102.000 kuna odnosi se na procijenjene rashode održavanja računalnih programa (Enel, Sial, CompING soft, Zavod za informatiku Osijek, Avoco, Aplikata i sl.)

3239 Ostale usluge – iznos od 26.000 kuna odnosi se na procijenjene rashode za grafičke i tiskarske usluge, film i izrada fotografija, uređenje prostora, usluge pri registraciji vozila, usluge čišćenja, pranja i slično, usluge čuvanja imovine i osoba, naknada za energetsku obnovu te ostale nespomenute usluge

• Podskupina 329 Ostali nespomenuti rashodi poslovanja – u iznosu od 230.000 kuna

Rashodi za ostale nespomenute rashode poslovanja uključuju planirane rashode za Odjeljke:

3291 Naknade za rad predstavničkih i izvršnih tijela i upravnih vijeća – iznos od 42.000 kuna

3292 Premije osiguranja – iznos od 132.000 kuna odnosi se na  premije osiguranja za  prijevozna sredstva, ostale imovine i zaposlenika

3293 Reprezentacija – iznos 24.900 kuna

3295 Pristojbe i naknade – iznos od 5.100 kuna odnosi se na troškove upravnih i administrativnih pristojbi, sudskih pristojbi, javnobilježničkih pristojbi te novčane naknade poslodavca zbog nezapošljavanja osoba s invaliditetom

3296 Troškovi sudskih postupaka – iznos od 4.000 kuna

3299 Ostali nespomenuti rashodi poslovanja – iznos od 22.000 kuna

Razred/Skupina 34 Financijski rashodi – u iznosu od 20.000 kuna

• Podskupina 343 Ostali financijski rashodi –  u iznosu od 20.000 kuna

Rashodi za ostale financijske rashode uključuju planirane rashode za Odjeljke:

3433 Zatezne kamate – iznos od 20.000 kuna odnosi se na troškove zateznih kamata koji nastaju u određenim poslovnim situacijama te za poreze i doprinose

Razred/Skupina 38 Ostali rashodi – u iznosu od 1.000 kuna

• Podskupina 383 Kazne, penali i naknade šteta –  u iznosu od 1.000 kuna

Rashodi za kazne, penale i naknade šteta uključuju planirane rashode za Odjeljke:

3835 Ostale kazne – u iznosu od 1.000 kuna a predviđa eventualne kazne inspekcijskih nadzora

Razred/Skupina 42 Rashodi za nabavu proizvedene dugotrajne imovine – u iznosu od 200.000 kuna

• Podskupina 422 Postrojenja i oprema – u iznosu od 200.000 kuna planirani rashodi  odnose se na nabavu računala  i računalne opreme, opreme za grijanje, ventilaciju i hlađenje, opremu za održavanje prostorija, medicinsku opremu i ostalu opremu.

**Program: Iznad zakonskog standarda**

 U okviru programa iznad zakonskog standarda provodi se Aktivnost Administracija i upravljanje i Kapitalni projekt Opremanje Doma u ukupnom iznosu od 536.000 kuna.

Administracija i upravljanje podrazumijeva slijedeće rashode:

Razred/Skupina 31 Rashodi za zaposlene - u iznosu od 169.000 kuna

Sredstva za rashode za zaposlene planiramo u okviru iznad zakonskog standarda u iznosu od 169.000 kuna a odnose se na plaće i ostale rashode za zaposlene i na plaće za vježbenike

Razred/Skupina 32 Materijalni rashodi – u iznosu od 291.000 kuna

• Podskupina 322 Rashodi za materijal i energiju – u iznosu od 8.000 kuna

Rashodi za materijal i energiju uključuje planirane troškove za Odjeljke:

3221 Uredski materijal i ostali materijalni rashodi - koji su planirani u iznosu od 200 kuna, a odnose se na planirane donacije Materijala za higijenske potrebe i njegu

3222 Materijal i sirovine – koji su planirani u iznosu od 1.800 kuna, a odnose se na planirane donacije pomoćnog i sanitetskog materijala, namirnica i ostalih materijala i sirovina

3224 Materijal i dijelovi za tekuće i investicijsko održavanje – iznos 3.200 kuna podrazumijeva planiranu donaciju materijala za održavanje opreme u iznosu od 200 kuna, ali i materijale za održavanje zgrade i opreme refundirane od strane osiguranja u iznosu od 3.000 kuna

3225 Sitni inventar i auto gume – iznos procijenjen na 2.800 kuna odnosi se na planiranu donaciju sitnog inventara

• Podskupina 323 Rashodi za usluge – u iznosu od 283.000 kuna

Rashodi za usluge uključuju planirane rashode za Odjeljke:

3232 Usluge tekućeg i investicijskog održavanja – iznos od 204.000 kuna odnosi se na usluge održavanja zgrade u iznosu od 168.000 kuna financirane sredstvima općih prihoda i primitaka u iznosu od 50.000 kuna, vlastitim sredstvima u iznosu od 103.000 kuna ali usluga održavanja postrojenja i opreme u iznosu od 4.000 kuna kao i popravke zgrade, opreme i prijevoznih sredstava refundiranih od strane osiguranja u iznosu od 47.000,00 kuna

3235 Zakupnine i najamnine – iznos od 79.000 kuna odnosi se na nabavu prijevoznih sredstava na leasing

Razred/Skupina 34 Financijski rashodi – u iznosu od 5.000 kuna

• Podskupina 343 Ostali financijski rashodi – u iznosu od 5.000 kuna odnosi se na financijske rashode povezane sa leasing-om

Razred/Skupina 37 Naknade građanima i kućanstvima na temelju osiguranja i druge naknade – u iznosu od 15.000 kuna

• Podskupina 372 Ostale naknade građanima i kućanstvima iz proračuna – u iznosu od 15.000 kuna

Ostale naknade građanima i kućanstvima iz proračuna uključuje planirane rashode za Odjeljak 3721 Naknade građanima i kućanstvima u novcu - koje su planirane u iznosu od 15.000 kuna a odnose se na planirane pomoći obiteljima i kućanstvima (džeparac korisnicima Doma na temelju rješenja Centra za socijalnu skrb) u iznosu od 5.000 kuna i na rashode za stipendije i školarine u iznosu od 10.000 kuna

Razred/Skupina 42 Rashodi za nabavu proizvedene dugotrajne imovine – u iznosu od 56.000 kuna

• Podskupina 422 Postrojenja i oprema – u iznosu od 51.000 kuna planirani rashodi  odnose se na nabavu računala  i računalne opreme u iznosu od 10.000 kuna, mjerni i kontrolni uređaji u iznosu od 5.000 kuna, ostale opreme u iznosu od 10.000 kuna. Ujedno je planirana i donacija radio i tv prijemnika, medicinske opreme i ostale opreme u iznosu od 6.000 kuna. Na istoj podskupini planirana je i nabava opreme iz izvora prihoda od prodaje nefinancijske imovine u iznosu od 20.000 kuna

* Podskupina 426 Nematerijalna proizvedena imovina – u iznosu od 1.000 kuna planirani su ulaganja u računalne programe.

Razred/Skupina 43 Rashodi za nabavu plemenitih metala i ostalih pohranjenih vrijednosti – u iznosu od 4.000 kuna

• Podskupina 431 Plemeniti metali i ostale pohranjene vrijednosti – u iznosu od 4.000 kuna planirani rashodi  odnose se na donaciju slika

Obrazloženje financijskog plana jednako je važan dokument kao i sam plan iskazan u brojkama. U njemu povezujemo ciljeve Doma s izvorima sredstava za njihovo ostvarenje te pratimo uspješnost realizacije. Radeći analize prošle potrošnje, usporedbe prihoda i rashoda po određenim kategorijama, stvaramo i podloge za kvalitetnije upravljanje sredstvima s kojima raspolažemo.

U Koprivnici, 01.12.2021. godine

 Ravnateljica

 Doma za starije i nemoćne osobe

 Koprivnica:

 Željka Koluder-Vlahinja, dipl.soc.rad.